Introduction: มารู้จักไก่เบตงกันก่อน จริงๆแล้วเป็นไก่พันธ์จากประเทศจีน ที่คนไทยเชื้อสายจีนเลี้ยงกันตั้งแต่สมัยก่อน เนื้อไก่จะเหนียวนุ่มกว่าไก่ทั่วไป ว่าแล้วก็ไปลองกันเถอะ

ตำแหน่งร้าน: โครงการ The Jas วังหินชั้น 1 ตรงข้าม Tops market

อาหาร: ข้าวมันไก่, หมูแดง หมูกรอบ ก๋วยเตี๋ยวและบะหมี่

•ชุดสำรับข้าวมันไก่สูตรเบตง (87฿) เสริฟมาเป็นชุด มีไก่สับ ข้าว ซุป และน้ำจิ้ม ไก่สามารถเลือดได้ จึงสั่งเนื้อสะโพกมา รสชาติใช้ได้หนึบๆแต่เนื้อแข็งไปนิดนึง น้ำที่ราดมากับผักกวางตุ้งก็พอใช้ได้ เซทนี้ดีตรงให้น้ำจิ้มมาเยอะ มีพริกกระเทียมให้ใส่แบบเต็มถ้วยและถ้าคนชอบหวานเค้าก็ให้ซอสหวานมาให้ผสมกับน้ำจิ้ม ส่วนข้าวไม่แน่ใจว่าเป็นสไตล์ของร้านหรือไม่ แต่ผมว่ามันน้อยไปหน่อย รสชาติออกไปทางข้าวผัดกระเทียมมากกว่า
•กระดูกหมูต้มมะระ (85฿) ให้กระดูกหมูเยอะดี น้ำซุปซดคล่องคอ แต่ตัวมะระค่อนข้างขม ถ้ากินขมไม่เก่งก็กินยากหน่อย
•เครื่องในไก่ต้ม (35฿) พอใช้ได้ เอามากินกับไก่และข้าวเพื่อเพิ่มความหลากหลายได้
•เฉาก๊วยนมเย็น (45฿) เป็นเมนูปิดท้าย นมเย็นหวานๆ ราดมาด้วยนมเยอะๆ และใส่เฉาก๊วยหนึบๆลงไป เหมาะสำหรับล้างปากตอนท้ายและช่วยดับความเผ็ดได้ดี


บรรยากาศ: ห้องแอร์สบายๆ คนไม่แออัด⭐️⭐️⭐️
บริการ: บริการใช้ได้ เสริฟอาหารได้สุภาพ ค่อยๆวางไม่กระแทกโครมคราม อาหารไม่ช้า⭐️⭐️⭐️⭐️
อาหาร: ก็พอใช้ได้ เป็นอีกทางเลือกของคนกินข้าวมันไก่⭐️⭐️⭐️
ราคา: ราคาสูงนิดๆสำหรับข้าวมันไก่ แต่ก็เข้าใจได้เพราะอยู่ในห้าง⭐️⭐️⭐️